CELEX: 32012D0753
Language: et
Date: 2012-12-04 00:00:00
Title: 2012/753/EL: Komisjoni rakendusotsus, 4. detsember 2012 , millega muudetakse otsuse 2009/177/EÜ I lisa seoses Soome ja Ühendkuningriigi seireprogrammidega ning Soome ja Ühendkuningriigi taudivaba staatusega teatavate veeloomadel esinevate taudide osas (teatavaks tehtud numbri C(2012) 8758 all)  EMPs kohaldatav tekst

6.12.2012   
            
            
               ET
            
            
               Euroopa Liidu Teataja
            
            
               L 334/48
            
         KOMISJONI RAKENDUSOTSUS,
   4. detsember 2012,
   millega muudetakse otsuse 2009/177/EÜ I lisa seoses Soome ja Ühendkuningriigi seireprogrammidega ning Soome ja Ühendkuningriigi taudivaba staatusega teatavate veeloomadel esinevate taudide osas
   (teatavaks tehtud numbri C(2012) 8758 all)
   (EMPs kohaldatav tekst)
   (2012/753/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 24. oktoobri 2006. aasta direktiivi 2006/88/EÜ vesiviljelusloomade ja vesiviljelustoodete loomatervishoiunõuete ning teatavate veeloomadel esinevate taudide ennetamise ja tõrje kohta, (1) eriti selle artikli 44 lõike 1 esimest lõiku ja artikli 49 lõiget 1,
   ning arvestades järgmist:
   
               (1)
            
            
               Komisjoni 31. oktoobri 2008. aasta otsuses 2009/177/EÜ, millega rakendatakse nõukogu direktiivi 2006/88/EÜ seoses seire- ja likvideerimisprogrammide ning liikmesriikide, tsoonide ja piirkondade taudivaba staatusega, (2) on esitatud nende liikmesriikide, tsoonide ja piirkondade loetelu, kus kohaldatakse ühe või mitme direktiivi 2006/88/EÜ IV lisa II osas loetletud mitteeksootilise taudi (edaspidi „mitteeksootilised taudid”) suhtes heakskiidetud seireprogrammi. Selles otsuses on esitatud ka nende liikmesriikide, tsoonide ja piirkondade loetelu, mis on ühest või mitmest sellisest taudist vabaks tunnistatud.
            
         
               (2)
            
            
               Otsuse 2009/177/EÜ I lisa B osas on esitatud heakskiidetud likvideerimisprogrammidega hõlmatud liikmesriikide, tsoonide ja piirkondade loetelu ning sama lisa C osas nende liikmesriikide, tsoonide ja piirkondade loetelu, mis on ühest või mitmest mitteeksootilisest taudist vabaks tunnistatud.
            
         
               (3)
            
            
               Soome on esitanud komisjonile dokumendid, mis tõendavad, et Uusikaupunki, Pyhäranta ja Rauma omavalitsustes ei esine viiruslikku hemorraagilist septitseemiat (VHS).
            
         
               (4)
            
            
               Ühendkuningriik on esitanud komisjonile dokumendid, mis tõendavad, et Shetlandi saarte edelaosas ei esine lõhede infektsioosset aneemiat (ISA).
            
         
               (5)
            
            
               Otsuse 2009/177/EÜ I lisa B ja C osa tuleks vastavalt muuta.
            
         
               (6)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2009/177/EÜ I lisa B ja C osa muudetakse vastavalt käesoleva otsuse lisale.
   Artikkel 2
   Käesolev otsus on adresseeritud liikmesriikidele.
   
      Brüssel, 4. detsember 2012
      
         
            Komisjoni nimel
         
         
            komisjoni liige
         
         Tonio BORG
      
   
   
      (1)  ELT L 328, 24.11.2006, lk 14.
   
      (2)  ELT L 63, 7.3.2009, lk 15.
   
      LISA
      Otsuse 2009/177/EÜ I lisa muudetakse järgmiselt.
      
                  1)
               
               
                  B osa asendatakse järgmisega:
                  „B   OSA
                  
                  
                     Heakskiidetud likvideerimisprogrammidega hõlmatud liikmesriigid, tsoonid ja piirkonnad
                  
                  
                              Haigus
                           
                           
                              Liikmesriik
                           
                           
                              ISO kood
                           
                           
                              Likvideerimisprogrammiga hõlmatud ala geograafiline piiritlus (liikmesriik, tsoonid või piirkonnad)
                           
                        
                              Viiruslik hemorraagiline septitseemia (VHS)
                           
                           
                              Taani
                           
                           
                              DK
                           
                           
                              Järgmised valgalad: Tim Å, Hover Å, Heager Å, Velling Å, Skjern Å, Hemmet Mølle Bæk, Lydum Å, Kongeå, Kolding Å, Vejle Å ja Holmsland Klit.
                           
                        
                              Soome
                           
                           
                              FI
                           
                           
                              Ahvenamaa
                           
                        
                              Nakkuslik vereloomenekroos (IHN)
                           
                           
                               
                           
                           
                               
                           
                           
                               
                           
                        
                              Karpkalade herpesviirus (KHV)
                           
                           
                              Saksamaa
                           
                           
                              DE
                           
                           
                              Saksimaa liidumaa”
                           
                        
                              
                                 Marteilia refringens’i nakkus
                           
                           
                               
                           
                           
                               
                           
                           
                               
                           
                        
                              
                                 Bonamia ostreae nakkus
                           
                           
                               
                           
                           
                               
                           
                           
                               
                           
                        
                              Ihtüoftirioos
                           
                           
                               
                           
                           
                               
                           
                           
                               
                           
                        
            
                  2)
               
               
                  C osa muudetakse järgmiselt:
                  
                              a)
                           
                           
                              Soomet käsitlev kanne viirusliku hemorraagilise septitseemia (VHS) kohta asendatakse järgmisega:
                              
                                          „Soome
                                       
                                       
                                          FI
                                       
                                       
                                          Kõik riigi territooriumil asuvad mandri- ja rannikualad, välja arvatud Ahvenamaa”
                                       
                                    
                        
                              b)
                           
                           
                              Lõhede infektsioosse aneemia (ISA) kandes Ühendkuningriigi real jäetakse välja tekst „välja arvatud Shetlandi saarte edelaosa”.